CELEX: 22011D0126
Language: sk
Date: 2011-12-02 00:00:00
Title: Rozhodnutie Spoločného výboru EHP č. 126/2011 z  2. decembra 2011 , ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP

15.3.2012   
            
            
               SK
            
            
               Úradný vestník Európskej únie
            
            
               L 76/7
            
         ROZHODNUTIE SPOLOČNÉHO VÝBORU EHP
   č. 126/2011
   z 2. decembra 2011,
   ktorým sa mení a dopĺňa príloha II (Technické predpisy, normy, skúšky a certifikácia) k Dohode o EHP
   SPOLOČNÝ VÝBOR EHP,
   so zreteľom na Dohodu o Európskom hospodárskom priestore zmenenú a doplnenú protokolom, ktorým sa upravuje Dohoda o Európskom hospodárskom priestore, ďalej len „dohoda“, a najmä na jej článok 98,
   keďže:
   
               (1)
            
            
               Príloha II k dohode bola zmenená a doplnená rozhodnutím Spoločného výboru EHP č. 47/2011 z 20. mája 2011 (1).
            
         
               (2)
            
            
               Smernica Európskeho parlamentu a Rady 2009/57/ES z 13. júla 2009 o ochranných konštrukciách kolesových poľnohospodárskych alebo lesných traktorov chrániacich pri prevrátení (2) sa má začleniť do dohody.
            
         
               (3)
            
            
               Smernica Európskeho parlamentu a Rady 2009/75/ES z 13. júla 2009 o ochranných konštrukciách kolesových poľnohospodárskych alebo lesných traktorov chrániacich pri prevrátení (statické skúšky) (3) sa má začleniť do dohody.
            
         
               (4)
            
            
               Smernicou 2009/57/ES sa zrušuje smernica Rady 77/536/EHS (4) začlenená do dohody, ktorá sa má v dôsledku toho v rámci dohody vypustiť.
            
         
               (5)
            
            
               Smernicou 2009/75/ES sa zrušuje smernica Rady 79/622/EHS (5) začlenená do dohody, ktorá sa má v dôsledku toho v rámci dohody vypustiť,
            
         PRIJAL TOTO ROZHODNUTIE:
   Článok 1
   Kapitola II prílohy II k dohode sa mení a dopĺňa takto:
   
               1.
            
            
               Znenie bodu 11 (smernica Rady 77/536/EHS) sa nahrádza takto:
               „32009 L 0057: smernica Európskeho parlamentu a Rady 2009/57/ES z 13. júla 2009 o ochranných konštrukciách kolesových poľnohospodárskych alebo lesných traktorov chrániacich pri prevrátení (Ú. v. EÚ L 261, 3.10.2009, s. 1).
               Ustanovenia smernice sa na účely tejto dohody vykladajú s týmito úpravami:
               K prílohe VI sa pridáva tento text:
               
                            
                        
                        
                           ‚IS pre Island
                        
                     
                            
                        
                        
                           FL pre Lichtenštajnsko
                        
                     
                            
                        
                        
                           16. pre Nórsko‘.“
                        
                     
         
               2.
            
            
               Znenie bodu 17 (smernica Rady 79/622/EHS) sa nahrádza takto:
               „32009 L 0075: smernica Európskeho parlamentu a Rady 2009/75/ES z 13. júla 2009 o ochranných konštrukciách kolesových poľnohospodárskych alebo lesných traktorov chrániacich pri prevrátení (statické skúšky) (Ú. v. EÚ L 261, 3.10.2009, s. 40).
               Ustanovenia smernice sa na účely tejto dohody vykladajú s týmito úpravami:
               K prílohe VI sa pridáva tento text:
               
                            
                        
                        
                           ‚IS pre Island
                        
                     
                            
                        
                        
                           FL pre Lichtenštajnsko
                        
                     
                            
                        
                        
                           16. pre Nórsko‘.“
                        
                     
         Článok 2
   Znenie smerníc 2009/57/ES a 2009/75/ES v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
   Článok 3
   Toto rozhodnutie nadobúda účinnosť 3. decembra 2011 pod podmienkou, že Spoločnému výboru EHP boli doručené všetky oznámenia podľa článku 103 ods. 1 dohody (6).
   Článok 4
   Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
   
      V Bruseli 2. decembra 2011
      
         
            Za Spoločný výbor EHP
         
         
            predseda
         
         Kurt JÄGER
      
   
   
      (1)  Ú. v. EÚ L 196, 28.7.2011, s. 25.
   
      (2)  Ú. v. EÚ L 261, 3.10.2009, s. 1.
   
      (3)  Ú. v. EÚ L 261, 3.10.2009, s. 40.
   
      (4)  Ú. v. ES L 220, 29.8.1977, s. 1.
   
      (5)  Ú. v. ES L 179, 17.7.1979, s. 1.
   
      (6)  Ústavné požiadavky neboli oznámené.